Thomaskantor
Thomaskantor, traditionel betegnelse for embedet som kantor ved Thomaskirche i Leipzig.
Siden Johann Sebastian Bach var Thomaskantor 1723-50, er embedet blevet betragtet som et af musiklivets mest prestigefyldte.
Foruden ansvaret for musikken i Thomaskirche og andre kirker i byen - med ledelse af bl.a. koret Thomanerchor - har kantorens forpligtelser også omfattet lærergerning i Thomasschule, den tilhørende skole.